CELEX: 32016R0898
Language: et
Date: 2016-06-08 00:00:00
Title: Komisjoni rakendusmäärus (EL) 2016/898, 8. juuni 2016, milles käsitletakse Bacillus licheniformis'e (ATCC 53757) ja selle proteaasi (EC 3.4.21.19) valmistise lubamist broilerkanade, munakanade ning vähe levinud kodulinnuliikide nuum- ja munalindude ning dekoratiivlindude söödalisandina (loa hoidja Novus Europe S.A./N.V.) (EMPs kohaldatav tekst)

9.6.2016   
            
            
               ET
            
            
               Euroopa Liidu Teataja
            
            
               L 152/11
            
         KOMISJONI RAKENDUSMÄÄRUS (EL) 2016/898,
   8. juuni 2016,
   milles käsitletakse Bacillus licheniformis'e (ATCC 53757) ja selle proteaasi (EC 3.4.21.19) valmistise lubamist broilerkanade, munakanade ning vähe levinud kodulinnuliikide nuum- ja munalindude ning dekoratiivlindude söödalisandina (loa hoidja Novus Europe S.A./N.V.)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus Bacillus licheniformis'e (ATCC 53757) ja selle proteaasi (EC 3.4.21.19) valmistise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Kõnealuses taotluses käsitletakse Bacillus licheniformis'e (ATCC 53757) ja selle proteaasi (EC 3.4.21.19) valmistise lubamist broilerkanade, munakanade ning vähe levinud kodulinnuliikide nuum- ja munalindude ning dekoratiivlindude söödalisandina, mis tuleb klassifitseerida kategooriasse „zootehnilised lisandid“.
            
         
               (4)
            
            
               Euroopa Toiduohutusamet (edaspidi „toiduohutusamet“) otsustas oma 11. märtsi 2015. aasta arvamuses, (2) et kavandatud kasutustingimuste juures ei avalda Bacillus licheniformis'e (ATCC 53757) ja selle proteaasi (EC 3.4.21.19) valmistis eeldatavasti kahjulikku mõju loomade ja inimeste tervisele ega keskkonnale ning selle kasutamine soovitatud annuses võib parandada broilerkanade söödaväärindust, kuid seda ainult proteiinivaese ratsiooni korral. Lisaks leitakse, et seda järeldust saab laiendada munakanadele ning vähe levinud kodulinnuliikide nuum- ja munalindudele ning dekoratiivlindudele. Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               
                  Bacillus licheniformis'e (ATCC 53757) ja selle proteaasi (EC 3.4.21.19) valmistise hindamine näitas, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „muud zootehnilised lisandid“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. juuni 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2015;13(3):4055.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  CFU-d / toimeaine ühikut ühes kilogrammis täissöödas, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: muud zootehnilised lisandid (zootehniliste näitajate parandamine)
                  
               
            
                  4d12
               
               
                  Novus Europe S.A./N.V.
               
               
                  
                     Bacillus licheniformis (ATCC 53757) ja selle proteaas EC 3.4.21.19
               
               
                  
                     Söödalisandi koostis
                  
                  
                     Bacillus licheniformis'e (ATCC 53757) ja selle proteaasi EC 3.4.21.19 valmistis, mis sisaldab vähemalt järgmist:
                  
                              —
                           
                           
                              
                                 Bacillus licheniformis (ATCC 53757):
                              1 × 109 CFU ühes grammis lisandis
                           
                        
                              —
                           
                           
                              proteaas: 6 × 105 U ühes grammis lisandis (1)
                              
                              Tahkel kujul
                           
                        
                     Toimeaine kirjeldus
                  
                  
                     Bacillus licheniformis'e (ATCC 53757) eluvõimelised spoorid ja selle proteaas EC 3.4.21.19
                  
                     Analüüsimeetod
                      (2)
                  
                  
                     Bacillus licheniformis'e (ATCC 53757) määramine ja loendamine söödalisandis, eelsegus ja söödas
                  
                              —
                           
                           
                              Määramine: impulssvälja-geelelektroforees (PFGE)
                           
                        
                              —
                           
                           
                              Loendamine: pindkülvimeetodil, kasutades trüptoon-soja-agarit – EN 15784
                           
                        Proteaasi koguse mõõtmine söödalisandis, eelsegus ja söödas:
                  
                              —
                           
                           
                              Kolorimeetriline meetod, mille puhul mõõdetakse proteaasi substraadi Suc-Ala-Ala-Pro-Phe-pNA ensümaatilisel hüdrolüüsil temperatuuri 37 °C juures vabanenud paranitroaniliini (pNA).
                           
                        
               
                  Broilerkanad ja munakanad
                  Vähe levinud kodulinnuliikide nuum- ja munalinnud
                  Dekoratiivlinnud
               
               
                  —
               
               
                  5 × 108 CFU
                  
                     Bacillus licheniformis't
                  
                  3 × 105 U proteaasi
               
               
                  —
               
               
                  
                              1.
                           
                           
                              Söödalisandi ja eelsegu kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Soovitatav minimaalne annus 500 mg lisandit täissööda kg kohta.
                           
                        
                              3.
                           
                           
                              Söödatööstuses söödalisandi ja eelsegu kasutajatele kehtestatakse ohutu kasutamise kord ja asjakohased korralduslikud meetmed, et vältida sissehingamisest, nahakaudsest kokkupuutest ja silma sattumisest tulenevaid ohte. Kui naha kaudu, sissehingamise või silma sattumise teel toimuvat kokkupuudet ei ole nende eeskirjade ja meetmete abil võimalik vähendada, kasutatakse söödalisandi ja eelsegu käitlemisel sobivaid isikukaitsevahendeid.
                           
                        
                              4.
                           
                           
                              Lubatud kasutada söödas, mis sisaldab järgmisi lubatud koktsidiostaatikume: diklasuriil, nikarbasiin, dekokinaat, semduramütsiinnaatrium, lasalotsiidnaatrium, monensiinnaatrium, robenidiinvesinikkloriid, maduramütsiinammoonium, narasiin või salinomütsiinnaatrium
                           
                        
                              5.
                           
                           
                              Soovitatav kasutada proteiinivaeses ratsioonis.
                           
                        
               
                  29. juuni 2026
               
            
         (1)  1 U (ühik) on proteaasi kogus, mis vabastab pH 8,0 ja temperatuuri 37 °C juures proteaasi substraadist suktsinüül-Ala-Ala-Pro-Phe-pNA-st (C30H36N6O9) ühe mikromooli paranitroaniliini (pNA) minutis.
      
         (2)  Analüüsimeetodite andmed on kättesaadavad referentlabori veebilehel https://ec.europa.eu/jrc/en/eurl/feed-additives/evaluation-reports.